Ashley Judd spiller hovedrollen. (Bildet er fra 2006)
***Mord på kreditt*** (originaltittel: *Double Jeopardy*) er en amerikansk-canadisk krim-thriller fra 1999 regissert av Bruce Beresford. Hovedrollene spilles av Ashley Judd, mens Tommy Lee Jones og Bruce Greenwood har større biroller. Filmen handler om en kvinne som blir uskyldig dømt for drap på sin ektemann. Etter noen år i fengselet får hun greie på at det hele var et komplott og at ektemannen fremdeles lever. 

*Mord på kreditt* ble godt mottatt av publikum, men fikk blandet mottakelse av kritikerne. Den har blitt sammenlignet med *Jaget*, fra 1993, hvor forøvrig Tommy Lee Jones har en lignende rolle.

Den bidro sterkt til Ashley Judds kommersielle gjennombrudd som skuespiller.

Handling
--------

Nick Parsons og hans kone Elizabeth "Libby" er ute på en romantisk seiltur på sjøen. Til sitt sjokk oppdager Libby at ektemannen har forsvunnet på mystisk vis nattestid, tilsynelatende druknet. Libby blir deretter urettmessig anklaget og dømt for mord på ektemannen. I fortvilelse bortadopterer hun deres fire år gamle sønn (sammen med ektemannens livsforsikring) til det hun tror er sin beste venninne. Det hele er i virkeligheten et simpelt bedrageri, som hun avslører når hun en dag ringer venninnen fra fengselet og forstår at hun lever sammen hennes "avdøde" ektemannen.

På grunn av god oppførsel løslates hun etter seks år og setter straks i gang jakten med å spore opp og hevne seg på ektemannen - og å finne sin sønn. Samtidig bryter hun vilkårene for prøveløslatelsen og får dermed den standhaftige politimannen Travis etter seg. Jakten bringer ham helt til New Orleans, men da han omsider skjønner at Libby ble lurt bestemmer han seg for å hjelpe henne.

Om filmen
---------

### Publikum

*Mord på kreditt* ble en forholdsvis stor publikumssuksess da den innbrakte $177,8 millioner på verdensbasis, hvorav $117 millioner i USA alene. Den havnet på 22.-plass over de mest innbringende filmen på verdensbasis i 1999 og på 15.-plass i USA.

Produksjonskostnadene var på $ 40 millioner.

### Anmelderne

Denfikk ikke så bra mottakelse av kritikerne, noe som gjenspeiles i at den kun har fått 27 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner, mens Leonard Maltin gav den 3 av 4 stjerner.

*VGs* anmelder gav den terningkast fire og skrev: «Som underholdning er den grei nok - i A4, farger og enkel Hollywood-forpakning. Men «troverdig» er den kun øyeblikksvis». Både *Aftenposten, Dagsavisen* og *FilmMagasinet* gav den fire, mens *Dagbladet* gav den tre.

### Produksjon

Jodie Foster var opprinnelig utvalgt til å spille hovedrollen som Libby Parsons (etter at både Michelle Pfeiffer, Meg Ryan og Brooke Shields hadde avslått tilbudet). Men da hun ble gravid måtte Ashley Judd steppe inn.

Den ble innspilt sommeren og høsten 1998. Opptakene ble gjort en rekke steder i USA og Canada, blant annet Richmond i Canada, North Vancouver i Canada, Bowen Island i Canada og New Orleans i USA.

Den ble innspilt i DTS og Dolby Digital.

### I Norge

Den hadde premiere å norske kinoer den 21. januar 2000. Den ble lansert på leievideo (VHS) den 6. september, kjøpevideo 20. september 2000 og på DVD (salg og utleie) den 24. januar 2001.

Den fikk middels god omtale av de norske filmanmelderne.

### Priser

Ashley Judd ble tildelt en Blockbuster Entertainment Award.

Rollebesetning
--------------

* Ashley Judd: Elizabeth "Libby" Parsons
* Tommy Lee Jones: Travis Lehman
* Bruce Greenwood: Nicholas "Nick" Parsons / Jonathan Devereaux
* Annabeth Gish: Angela "Angie" Green
* Jay Brazeau: Bobby Long
* John Maclaren: Rudy
* Ed Evanko: Warre
* Michelle Stafford: Susanne Monroe
* Roma Maffia: Margaret Skolowski
* Davenia McFadden: Evelyn Lake
* Benjamin Weir: Matty Parsons (4 år)
* Spencer Treat Clark: Matty Parsons (11 år)

Referanser
----------

1. ↑  Ask.com Arkivert 2. februar 2014 hos Wayback Machine. «'Double Jeopardy' is considered a box-office success as it made $177 million (about £111 million) on a budget of about £44 million.»
2. ↑  SFGATE - Criminally Good / Ashley Judd radiates rage with star-making role in `Double Jeopardy' (24.9.1999) «It's also a quasi-remake of "The Fugitive" that even brings back Tommy Lee Jones as the cop on the trail.»
3. ↑  «Ashley Judd - Celebrity biography, zodiac sign and famous quotes». *www.thefamousbirthdays.com* **(engelsk)**. Besøkt 14. august 2020.
4. 1 2  «Double Jeopardy (1999) - Financial Information». *The Numbers*. Besøkt 13. august 2020.
5. ↑  «Top 1999 Movies at the Worldwide Box Office». *The Numbers*. Besøkt 13. august 2020.
6. ↑  «Top 1999 Movies at the Domestic Box Office». *The Numbers*. Besøkt 13. august 2020.
7. ↑  «Double Jeopardy (1999)». *Rotten Tomatoes* **(engelsk)**. Besøkt 13. august 2020.
8. ↑  Ebert, Roger (1999)
9. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 978-0-698-18361-2.
10. ↑  VG - Passe godt jugi (21.1.2000)
11. 1 2 3  «Mord på kreditt - Film - Dagbladet.no». *web.archive.org*. 24. september 2015. Archived from the original on 24. september 2015. Besøkt 13. august 2020. CS1-vedlikehold: Uheldig URL (link)
12. ↑  IMDb trivia
13. ↑  IMDb business/filming dates
14. ↑  IMDb locations
15. ↑  IMDb - Double Jeopardy
16. ↑  IMDb awards

Eksterne lenker
---------------

* (en) *Mord på kreditt* på Internet Movie Database Rediger på Wikidata

* (no) *Mord på kreditt* hos Filmfront Rediger på Wikidata

* (sv) *Mord på kreditt* i Svensk Filmdatabas Rediger på Wikidata

* (da) *Mord på kreditt* i Danmark Nationale Filminstitut Rediger på Wikidata

* (en) *Mord på kreditt* på AllMovie Rediger på Wikidata

* (fr) *Mord på kreditt* på Allociné Rediger på Wikidata

* (nl) *Mord på kreditt* på MovieMeter Rediger på Wikidata

* (de) *Mord på kreditt* på filmportal.de Rediger på Wikidata

* (en) *Mord på kreditt* på Turner Classic Movies Rediger på Wikidata

* (en) *Mord på kreditt* på American Film Institute Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica
 |